רבי יהודה אוסר באנוסת אביו ומפותת אביו שנאמר (ויקרא י״ח:ז׳-ח׳) ערות אשת אביך לא תגלה [וגו'] ולהלן הוא אומר (דברים כ״ב:י״ג) לא יקח איש את אשת אביו [ולא יגלה כנף אביו] ואומר (דברים כג) ולו תהיה לאשה [וגו'] הגיורת שנתגיירו בניה עמה לא חולצין ולא מיבמין היתה הורתן שלא בקדושה ולידתן שלא בקדושה ולא חולצין ולא מיבמין ואין חייבין משום אשת אח היתה הורתן שלא בקדושה ולידתן בקדושה או חולצין או מיבמין אבל חייבין משום אשת אח היתה הורתן ולידתן בקדושה הרי הם כישראל לכל דבר.